Ikt. szám: 49607-5/2021

#### E L Ő T E R J E S Z T É S

### Szombathely Megyei Jogú Város Közgyűlése Városstratégiai, Idegenforgalmi és Sport Bizottságának

### 2021. szeptember 28-i ülésére

**Javaslat a Körmendi úti zöldterületen elektromos közmű elhelyezésére**

Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelete 7.§ (2) és (6) bekezdése szerint zöldterületben közmű csak a városfejlesztési ügyekben illetékes bizottság előzetes hozzájárulásával helyezhető el.

A Team Reklámügynökség Kft. (8900 Zalaegerszeg, Szívhegyi u. 20D/1A.) megbízásából a VILLKÁSZ Kft. (9700 Szombathely, Mérleg u. 1/A.) kérelmet nyújtott be a Városüzemeltetési és Városfejlesztési Osztályhoz. A kérelem szerint a Körmendi út 10803/11 hrsz-on (Körmendi út – Szt. Gellért utcai körforgalmi csomópont mellett) állított reklámtáblához villamosenergia ellátás érdekében mérőszekrény és csatlakozókábel elhelyezése szükséges, azonban ezek zöldterületen kerülnének elhelyezésre. A csatlakozókábel nyomvonala a terv alapján végig zöldterületen, a kerékpárút két oldalán halad.

Amennyiben a T. Bizottság döntése alapján a földkábel haladhat zöldterületen, a benyújtott terv átdolgozása akkor is szükségessé válik, mert a kerékpárút mellett mindkét oldalon fiatal fasor van, melynek fennmaradását a munkavégzés nagyban veszélyezteti.

A rendelkezésre álló közmű nyilvántartási adatok alapján a villamosenergia ellátást szintén zöldterületen, de a már meglévő közvilágítási hálózat nyomvonalán meg lehet oldani.

Kérem Tisztelt Bizottságot, hogy a Körmendi úti zöldterületen elektromos közmű elhelyezéséről szóló előterjesztést megtárgyalni, és a határozati javaslatot elfogadni szíveskedjék!

**Szombathely, 2021. szeptember …..**

/: Horváth Soma :/

alpolgármester

**Határozati Javaslat**

**…/2021.(IX.28.) VISB. sz. határozat**

A Városstratégiai, Idegenforgalmi és Sport Bizottság a Körmendi úti zöldterületen elektromos közmű elhelyezéséről szóló előterjesztést megtárgyalta, és Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelet 7. § (2) és (6) bekezdése alapján az alábbi döntést hozta.

A Bizottság egyetért azzal, hogy a Körmendi út 10803/11 hrsz-on állított reklámtáblához zöldterületen épüljön ki a villamosenergia ellátáshoz szükséges mérőszekrény és csatlakozókábel, de az nem kerülhet a kerékpárút melletti kétoldali fasor közvetlen közelébe, azt a Körmendi út burkolata és nyílt árka között kell elvezetni, a közvilágítási hálózattal azonos nyomvonalon.

A Bizottság felkéri a polgármestert, hogy a nyomvonal megváltoztatása érdekében, a szükséges egyeztetéseket az illetékes tervezővel folytassa le.

**Felelős**: Dr. Nemény Andárs polgármester

Tóth Kálmán, a Városstratégiai, Idegenforgalmi és Sport Bizottság elnöke

(a végrehajtás előkészítéséért:

Kalmár Ervin, a Városüzemeltetési és Városfejlesztési Osztály vezetője)

**Határidő:** azonnal